El Programa de Corresponsals Juvenils de Gandia amplia el termini d'inscripció
13 febrer 2024

## El Programa de Corresponsals Juvenils de Gandia amplia el termini d'inscripció13 febrer 2024Última actualització: 14 febrer 2024

![](../gestion/img/7207eb80f5ae8db13176b5e2e43773642289851821745380d4d759bbcaf82de4.jpeg)  
  

El període d'inscripció del **Programa de Corresponsals Juvenils de Gandia**, organitzat per l'Ajuntament i l'Espai Jove del municipi, s'amplia fins **divendres que ve, 23 de febrer**.  
  
La iniciativa està dirigida als joves d'**entre 13 i 20 anys** que estiguen **empadronats a la ciutat i estudien a un centre** de secundària, batxillerat o FP **del municipi**.  
  
Una vegada admesos, els participants col·laboraran en l'elaboració de programes i projectes, activitats d'oci saludable i campanyes de sensibilització adreçades a la població de la seua edat. A més, faran diverses excursions i, en acabar, rebran una beca de **100 euros com a agraïment** pel seu esforç.  
  
Cal esmentar que hi ha un total de **50 places limitades** repartides entre els diferents centres educatius de la localitat. D'aquesta manera, els IES amb més alumnes, com el Tirant lo Blanc o el Veles e Vents, comptaran amb 5 representants, mentre que els més menuts, com les Escoles Pias o Los naranjos, en tindran 4.  
  
Les persones interessades poden omplir el full d'inscripció, tant a l'**Espai Jove**, situat a la plaça del Tirant, com **al registre d'entrada de l'Ajuntament**.

[Seu electrònica](https://gandia.sedelectronica.es/catalog/t/31ba2a4f-d27c-4b25-bb78-8b0bd5e76c6e)

[Twittear](https://twitter.com/share)